Dec'h em boa selaouet ur brezegenn gant Timothy Radcliffe evit digoridigezh ar bloavezh e UCO e Angers. Lâret en doa un dra am boa selaouet c'hoazh, met evit ar wech-mañ, n'ouzon ket perak, skoet on bet ganti. Setu ar pezh en doa lâret :  Ar pesk a zo anezhañ evit neuial. Al labous a zo anezhañ evit nijal. An den a zo anezhañ evit klask ar  wirionez.Ur re bennak er sal a oa o c'hortoz ur ger all, d'am soñj. Meur a hini a lavarfe ez eo an den anezhañ evit ar garantez, hep mar.  Evit ar wirionez omp bet krouet. Ret eo lezel al lavar-mañ troc'hañ e hent dre hor penn hag hor c'halon. Ar wirionez, da lavarout eo al logos, ur varregezh evit prederiañ, evit pouezañ an tu pe du… Tra difer an den eo ar c'hlask-mañ. Ma vefe gwir lavar Timothy, petra a cheñchfe em buhez ?